আমাদের দেশের তরুন প্রজন্মের উল্লেখযোগ্য অংশ আজ এক সর্বনাশা মরণনেশার শিকার। সে নেশা হলো মাদকের। যে তরুনের ঐতিহ্য রয়েছে সংগ্রামের,অন্যায়ের বিরুদ্ধে প্রতিবাদের,যুদ্ধজয়ের আজ তারা নিঃস্ব হচ্ছে মরণনেশার করাল ছোবলে।মাদকনেশার যন্ত্রনায় ধুকছে শত-সহস্র প্রাণ। ঘরে ঘরে সৃষ্টি হচ্ছে নানা সমস্যা,অপরাধ ও উদ্বেগ। ভাবিত হচ্ছে সমাজ। মাদকের সর্বনাশা থাবার নিচে আজকের বিশ্ব অসহায়ভাবে আত্নসমর্পন করতে বসেছে।